Экспедыцыя рабіла выхады ў бок асноўнага маршруту — ракі і пунктаў прыпынку. Такім чынам у наваколлях Лепеля была даследавана мясцовасць радыусам 15 — 20 кіламетраў. Знойдзеныя помнікі заносіліся на карту, рабіліся іх абмеры, фатаграфаванне. На некаторых з іх праводзіліся раскопкі. У час экспедыцыі археолагі выявілі і даследавалі шэраг помнікаў мінуўшчыны. Недалёка ад Стай было знойдзена селішча з рэшткамі глінянага посуду. Даследаваны гарадзішчы каля вёсак Стары Лепель, Гарадок, Стараселле, пасёлка Аўгустова ( цяпер в. Звязда).